OpenLLM-France/wikimedia huggingface dataset:
# María Blanca Ferrer García

María Blanca Ferrer García (Iruñea, Nafarroa Garaia, 1932- ibidem, 1992ko ekainaren 15a) abokatua, kazetaria eta idazlea izan zen.

## Biografia

Zuzenbidean eta Kazetaritzan lizentziatua, Nafarroako Unibertsitatean. Ohitura maskulinoak garatu zituen bere garaian, hala nola tabakoa erretzea, zezenketak edo gaztetatik idaztea. Zenbait urtez, Montejurra aldizkariko zuzendaria izan zen, ideologia karlistakoa, eta 1966ko abuztuan, 18 zenbakian, zuzendari gisa agertu zen.
Pregón aldizkarian ohiko kolaboratzailea izan zen non bere poesia-lana jasota geratu zen, eta, hala, 1969. urteaz geroztik, poema ugari agertu ziren aldizkariaren zenbaki bakoitzean, eta lankidetza horrek 1977ko azken zenbakiraino egin zuen aurrera, 128. zenbakira arte, aldizkari honen lehen garaia amaitu zen arte..

## Lanak

Poema-liburuak
* Tarde gris. (1967)
* Yoerías.(1969)
* Un león en la basura poemarioa (Ediciones Pamplona, 1982)
* El tañedor de lunas. (Ediciones Pamplona, 1982)

## Erreferentziak

* ↑ PREGÓN en la Gran Enciclopedia de Navarra. .
* ↑ versalitas|Lázaro, Julio M.. (13 de mayo de 1991). «Revocada la pena a una abogada que denunció y malos tratos a detenidos» El País.

## Bibliografia

* Logroño Carrascosa, Isabel (2017). «MARÍA BLANCA FERRER GARCÍA». (1975-2017) ISBN 978-84-235-3498-2)

## Kanpo estekak

* Blanca Ferrerren poesia ibilbidea
* Datuak: Q60296878
# Fannie Flagg

Fannie Flagg, jaiotzaz Patricia Neal (Birmingham, Alabama, AEB, 1944ko irailaren 21a) estatubatuar aktorea, idazlea, gidoilaria eta telebista aurkezlea da. Ezaguna egin zen Tomates berde fritos/ Tomate vberde frijituak (Jon Avnet-ek zinemara eramana) lanarekin.

## Lan ibilbidea

Fannie Flagg hemeretzi urterekin hasi zen telebistako saioak idazten eta ekoizten. Ondoren, telebistako, zinemako eta antzerkiko aktore eta idazle gisa nabarmendu zen. Bere nobelak, besteak beste, Whistle Stop kafetegikoTomate Berde Frijituak (pantaila handian Tomate berde frijituak izenburu laburragoa eman zitzaion), Mundu honetara ongietorria, txikitxo, Daisy Fay eta mirarietako gizona eta Desiatzen nago zerura joateko The New York Times-eko libururik salduenen zerrendan agertu dira.
Tomate berde frijituak filmerako Flagg-en gidoia Hollywoodeko Akademiaren eta Amerikako Idazleen Gremioaren sarirako hautagaia izan zen, eta gidoilarien sari entzutetsua lortu zuen.

## Bizitza pertsonala

Flagg-ek publikoki esan zuen dislexikoa zela, eta hori idazle gisa erronka izan zen, ezin baitzuen letraka irakurri (oraindik ere ezin du egin), eta lotsagarria irizten zion. Hala ere, bere beldurrak gainditu eta eleberri eta gidoi asko osatu zituen.
Flagg-ek Kalifornia eta Alabama artean bizi da.

## Liburuak (egilea)

| Urtea | Izenburua | Oharrak |
| 1983 | Daisy Fay and the Miracle Man | Hasieran Coming Attractions izenburua |
| 1987 | Tomates verdes fritos en el café de Whistle Stop | Tomates verdes fritos (1991) lanaren gidoia |
| 1998 | Welcome to the World, Baby Girl! | |
| 2002 | Standing in the Rainbow | |
| 2004 | A Redbird Christmas | |
| 2006 | Can't Wait to Get to Heaven | |
| 2010 | I Still Dream About You | |
| 2013 | The All-Girl Filling Station's Last Reunion | |

## Sariak eta aintzatespenak
### Oscar sariak

| Urtea | Kategoria | Lan izendatua | Emaitza |
| 1992 | Gidoi egokitu onena | Tomates verdees fritos/ Tomate berde frijituak | Izendatua |

## Erreferentziak

* ↑ «Fried Green Tomatoes (1991) Awards» The New York Times (The New York Times Company).
* ↑ «Fanny Flagg Official Website» http://fannieflaggbooks.com/ 10 de febrero de 2018.
* ↑ Fannie Flagg biography. .
* ↑ Kazek, Kelly. «Fannie Flagg's Quirky Alabama: 7 real oddities and attractions that appear in Birmingham native's novels (Odd Travels with photos)» AL.com.
* ↑ Hillard, Gloria. (12 de enero de 1999). High hurdles didn't stop Fannie Flagg. .
* ↑ «The 64th Academy Awards (1992) Nominees and Winners» Academy of Motion Picture Arts and Sciences.

## Kanpo estekak

* Fannie Flagg Internet Movie Databaseren webgunean (Ingelesez)
* Profile, tv.com
* Datuak: Q433207
# Kati-Claudia Fofonoff

Kati-Claudia Fofonoff (Ivalo, 1947ko abenduaren 8a-2011ko ekainaren 12a) Finlandiako poeta, itzultzailea eta idazle ezaguna. Bere lanak suomieraz eta finlandieraz plazaratu zituen. Haren obrak norvegierara eta islandierara itzuliak izan dira.

## Obra

* Parnasso 2, 1982 (finlandieraz idatzitako poesia-liburua)
* Koparat: joulukoparat 1987 (finlandieraz idatzitako poesia-liburua)
* Paatsjoen laulut - Pââšjooǥǥ laulli 1988-1989 (liburua eta cassette)
* Jânnam muttum nuuʹbbiooʹri 1998 (samieraz idatzitako poesia-liburua)
* Vuämm Jeeʹelvueiʹvv. Mainnâz. 2004
* Vanha jäkäläpää 1-2 2005 (CD)
* Suonikylän poluilta 1-3 2005 (CD)

## Itzulpenak

* Antoine de Saint-Exupéry: Uʹcc priinsâž, 2000 (Le Petit Prince Skolteko samieraz.)

## Kanpo estekak

* Kati-Claudia Fofonoff
* Uʹcc priinsâž, Le Petit Prince Skolteko samieraz.
* Datuak: Q464181
# Ana María de Foronda

Ana María de Foronda Pinto (Santa Cruz Tenerifekoa, 1910ko azaroaren 24a -Madril, 1990ko urtarrilaren 23a) idazlea, itzultzailea eta kazetaria izan zen.

## Biografia

1910eko azaroaren 24an jaio zen Santa Cruz Tenerifekoan, Mercedes Pinto idazlearen eta Juan de Forondaren alaba. Amarekin eta anai-arrebekin Amerikara erbesteratu zen, eta bertan hainbat liburu argitaratu zituen, eta Espainiara bakarrik itzuli zen 1934an.1937an Avila hirian, gerra zibilean, Nueve meses con los rojos en Madrid liburua argitaratu zuen. Gerraren ondoren Madrilen aurkitzen zuen egoera iraultzaileak aztoratu egin zuen. Garai hartan bertan, nahiko aktiboa izan zen matxinatuen prentsan. Gerra amaitu ondoren, Una mujer sola argitaratu zuen, La Novela del Sábado seriean, 1939ko abenduaren 23an.William Faulkner, Helga Moray, F. P. Keyes eta Cecil Robertsen lanak ere itzuli zituen. Foronda, Fernando Palos Yranzo medikuarekin ezkonduta egon zen. 1975ean alargundu egin zen, eta Madrilen hil zen 1990eko urtarrilaren 23an.

## Erreferentziak

* ↑ Russo, Antonella. «Ana Maria de Foronda (y Pinto): un caso en el Madrid de la guerra civil» Nueve meses con los rojos en Madrid (Guillermo Escolar): 9-58..
* ↑ Martín, Juan Carlos. (2014). «Líneas de fuego: género y nación en la narrativa española durante la Guerra Civil (1936–1939) by Iker González-Allende» Hispanófila 170 (1): 164-168. doi:10.1353/hsf.2014.0011. ISSN 2165-6185..
* ↑ Gómez Nogales, Pablo. (2015). «Ese sangriento carnaval. Experiencia y narración de la revolución social en la España sublevada (1936-1939)» Revista Universitaria de Historia Militar 2 (4) ISSN 2254-6111..
* ↑ Naval López, María Angeles. (2001). «Bajo el signo de Falange: teoría y práctica del a feminidad (a propósito de algunas novelas publicadas en "La Novela de Vértice" y "La Novela del Sábado")» Nuevas tendencias historiográficas e historia local en España : actas del II Congreso de Historia Local de Aragón (Huesca, 7 al 9 de julio de 1999), 2001, ISBN 84-8127-112-8, págs. 447-458 (Instituto de Estudios Altoaragoneses): 447-458. ISBN 9788481271126..
* ↑ «D. Fernando Palos Yranzo» ABC (Madrid): 84. 7 de enero de 1975.
* ↑ «Doña Ana María de Foronda Pinto» ABC (Madrid): 87. 27 de enero de 1990.

## Kanpo estekak

* Datuak: Q62067324
# Susana Fortes

Susana Fortes (Pontevedra, 1959ko azaroaren 15a) pontevedrar idazlea, artikulugilea eta irakaslea da.

## Biografia

Geografia eta Historian lizentziaduna da (Santiagoko Unibertsitatea), eta Amerikaren Historian lizentziaduna (Bartzelonako Unibertsitatea). Eleberriarekiko grina eta Valentziako irakasle-lana (Sorolla Institutua) uztartzen ditu. Espainierazko eskolak eta Artearen Historia eta hitzaldiak eman ditu Estatu Batuetan (Luisiana eta Kalifornia). Xosé Fortes Bouzán idazlearen alaba da eta Xabier Fortes kazetariaren arreba.

## Ibilbidea

Hainbat eleberri idatzi ditu. Querido Corta Maltés lehen eleberriak Nuevos Narradores saria irabazi zuen 1994an. Bere lanik aipagarriena El amante albanés da, 2003ko Planeta Sarian finalista izan zena. Bi eleberrietan maitasun-istorio bat garatzen da, lehenengoan diktadura frankistan txertatua eta bigarrenean Enver Hoxha albanesapean garatua. Bere lanak polizia-generoa du. Literaturarekin eta zinemarekin zerikusia duten hainbat komunikabidetan ere artikulugilea da, eta oso lotuta ikusten du bere lana: «zinemaren sintaxia literaturan barneratuta balu bezala da».

## Lanak

Hauexek dira bere lan batzuk:
* Querido Corto Maltés, (1994, Tusquets), Narratzaile berrien Sariaren irabazlea.
* Las cenizas de la Bounty (1998, Espasa)
* Tiernos y traidores (1999, Seix Barral)
* Fronteras de arena (2001, Espasa), finalista del Premio Primavera de novela.
* Adiós, muñeca (2002, Espasa). Zineari buruzko artikulu hautatuak.
* El amante albanés (2003, Planeta) Planeta sariaren finalista.
* El azar de Laura Ulloa (2006, Planeta)
* Quattrocento (2007, Planeta)
* Esperando a Robert Capa (2009, Planeta), Fernando Lara Nobela Sariaren irabazlea.
* La huella del hereje (2011, Planeta)
* El amor no es un verso libre (2013, Suma de letras)
* Septiembre puede esperar (2017, Planeta)
* Tal como éramos (2021, Ézaro)
* Nada que perder (2022, Planeta)

## Sariak eta aintzatespenak

* Narratzaile berrien Sariaren irabazlea izan zen Querido Corto Maltés, (1994, Tusquets) lanarekin.
* Udaberriko Nobela Sariaren finalista izan zen Fronteras de arena (2001, Espasa) lanarekin.
* Planeta sariaren finalista izan zen El amante albanés (2003, Planeta) lanarekin.
* Fernando Lara Nobela Sariaren irabazlea izan zen Esperando a Robert Capa (2009, Planeta), lanarekin.

## Erreferentziak

* ↑ Susana Fortes presenta su nueva novela El azar de Laura Ulloa, Siglo XXI, 7 de marzo de 2006.
* ↑ Reseña biográfica.
* ↑ Susana Fortes e Marta Rivera de la Cruz, Galegas de decembro, en El Correo Gallego.
* 1 2 3 4 (Gaztelaniaz) lecturalia.com. «Susana Fortes: libros y biografía autora» Lecturalia (Noiz kontsultatua: 2023-02-10).
* 1 2 (Gaztelaniaz) «Susana Fortes» PlanetadeLibros (Noiz kontsultatua: 2023-02-10).
* ↑ Ángel Vivas. (enero de 2004). «Lo que pudo haber sido y no fue» Revista de Libros.
* ↑ Presentación de su novela El azar de Lara Ulloa, marzo de 2006

## Kanpo estekak

* Datuak: Q3394879
# Galiza Nova

Galiza Nova (euskaraz Galizia Berria) Galiziako BNG alderdi politikoaren gazte erakundea da. 1988an sortu zen eta egoitza nagusia Santiago de Compostela hirian du. Erakundearen pentsamoldea galiziar nazionalismoan eta ezker politikoan oinarritzen da.

## Idazkari orokorrak

* Catuxo Álvarez (1988-1990)
* Manuel Antelo (1990-1992)
* Bieito lobeira (1992-1996)
* Martiño Santos (1996-2000)
* Rubén Cela (2000-2004)
* Xosé Emilio Vicente (2004-2007)
* Iria Aboi (2007-2012)
* Alberte Mera (2012-2016)
* Alberte Fernández (2016- )

## Kanpo estekak

* Webgune ofiziala (Ingelesez)
* Datuak: Q3322260
# 2003ko Euskal Herriko Itzulia

2003ko Euskal Herriko Itzulia :
| Datu orokorrak ||
| Lasterketa | 43. Euskal Herriko Itzulia |
| Datak | apirilak 7 – 2003.eko apirilak 11 |
| Luzera | 753 km |
| Herrialdea | Espainia |
| Irteera-lekua | Legazpi |
| Helduera-lekua | Hondarribia |
| Bataz besteko abiadura | 39,653 km/o |
| Emaitzak ||
| Txapelduna | Iban Mayo (Euskaltel-Euskadi) |
| Txapeldunordea | Tyler Hamilton (CSC) |
| Hirugarrena | Samuel Sánchez (Euskaltel-Euskadi) |
| Puntukako sailkapena | Alejandro Valverde (Kelme-Costa Blanca) |
| Eskalatzailerik onena | Marco Pinotti (Lampre) |
| Etapa hegalariak | Carlos Torrent (Paternina-Costa de Almería) |
| ◀2002 | 2004▶ |
| Dokumentazioa ||
2003ko Euskal Herriko Itzulia txirrindularitza lasterketa honen 43. edizioa izan zen. 2003ko apirilak 7 eta 11 artean egin zuten, 753 kilometro eginez 5 etapatan banatuta. Garailea Iban Mayo izan zen.

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. etapa | 2003ko apirilak 7 | Legazpi - Legazpi | 129 | Iban Mayo | Iban Mayo |
| 2. etapa | 2003ko apirilak 8 | Legazpi - Plentzia | 158 | Ángel Vicioso | Ángel Vicioso |
| 3. etapa | 2003ko apirilak 9 | Plentzia - Gasteiz | 191 | Alejandro Valverde | Alejandro Valverde |
| 4. etapa | 2003ko apirilak 10 | Gasteiz - Doneztebe | 171 | Marco Pinotti | Alejandro Valverde |
| 5. etapa (1. Sek.) | 2003ko apirilak 11 | Doneztebe - Hondarribia | 91 | Iban Mayo | Iban Mayo |
| 5. etapa (2. Sek.) | 2003ko apirilak 11 | Hondarribia - Hondarribia | 13 (erlojupekoa) | Iban Mayo | Iban Mayo |

## Kanpo estekak

* 2003ko Euskal Herriko Itzuliko sailkapenak
* 2003ko Euskal Herriko Itzulia - Cyclingnews.com
* 2003ko Euskal Herriko Itzulia - Firstcyling.com
* Datuak: Q810258
# Teresa Rosell i Capdevila

Teresa Rosell i Capdevila (Vilanova i la Geltrú, 1872ko otsailaren 6a – 1954ko ekainaren 20a) kataluniar irakaslea izan zen, katalana eta esperantoa irakatsi zituena.
Eulàlia Rosell i Capdevila ahizparekin elkarlanean, hezkuntza, kultura eta gizarte jarduera ugari egin zituen Vilanova i la Geltrún.
Vilanova i la Geltrúko esperantista taldeko idazkaria izan zen eta 30 urte baino gehiagoz irakasle aritu zen. Espainiako Gerra Zibilean armada faxistak irabazi zuenean, lan gabe geratu zen.
Irakaskuntzarako zuen dedikazioaz gain, ahizparekin batera Vilanova i la Geltrúko herri-ohiturak eta folklorea zaharberritu zituen, hala nola, abesti herrikoiak eta Vilanovako dantzak.

## Erreferentziak

* ↑ (Katalanez) Puig Rovira, Francesc X. (2003). Diccionari biogràfic de Vilanova i la Geltrú: dones i homes que han fet història. Vilanova i la Geltrú: Ajuntament de Vilanova i la Geltrú, 287-288 or. ISBN 8485960831..
* 1 2 (Katalanez) Garcia i Segarra, Maria Providència. (1994). «Germanes Rosell, Teresa i Eulàlia» Vilanova i la Geltrú (Ajuntament de Vilanova i la Geltrú) (Noiz kontsultatua: 2021-03-22).
* ↑ (Esperantoz) Kongreslibro de Kataluna Esperanto-Asocio. Amposta: Kataluna Esperanto-Asocio, 2 or..
* ↑ (Katalanez) Altadill, Miquel. (2011). Dones de Vilanova. Vilanova i la Geltrú: Indústries Gràfiques Papyrus, 128-129 or..
# Theodor Herzl

Theodor Herzl (hebreeraz: תאודור הֶרְצֵל‎ Te'odor Hertsel, hungarieraz: Herzl Tivadar; Budapest, 1860ko maiatzaren 2 — Viena, 1904ko uztailaren 3 ) kazetari eta idazle austriar-hungariarra, sionismo politiko garaikidearen sortzailea izan zen. Nazioartean alemanezko izenarekin ezagutzen da.
Sionismoaren mugimenduan berebiziko garrantzia duen Estatu Judua (1896) liburuaren egilea da.

## Biografia

Budapesten jaio zen baina gaztetxo zela Vienara joan eta zuzenbidea ikasi zuen, baina betidanik izan zuen kazetaritza eta literaturarekiko grina. Gaztetan Burschenschaft mugimenduan ibili zen, Alemaniaren batasuna defendatzen zuen mugimenduan hain zuzen. Garai hartan arazo judutik aldendu samar ibili zen. Parisen Neue Freie Presse egunkariko korrespontsal izan zen.
Parisen zela, antisemitismoaren gorakada ezagutu zuen, bereziki Alfred Dreyfus kasua bertatik bertara bizi izan ondoren. Epaiketa horren ondoren, juduak Europa liberalean barneratzea ezinezkoa zela konturatu zen, eta pixkanaka nazionalismo alemaniarretik urruntzen hasi zen eta bere judu izaerari garrantzia handiagoa ematen.
1896an Vienara itzuli eta "Estatu Judua: arazo juduaren konponbide modernoren gaineko Estatu Judua ("Der Judenstaat") lana idatzi zuen. Arazo judua nazioarteko gai garrantzitsua zen beretzat, eta lan horretan nazionalismo juduaren oinarri berriak jarri zituen. Lan horrek ez zuen hasieran arrakasta handirik izan ez asimilazioaren aldeko judu liberalen artean, ezta judu erlijioso tradizionalisten artean ere.
Hala ere, Herzlek gogor jarraitu zuen bere ideiak zabaltzen. Vienan sionismoaren lehen bulegoa zabaldu zuen, eta horrela lan diplomatikoan buru belarri sartu zen. Bere helburua garai hartan Palestina bereganatuta zeukaten otomandarren babesa lortzea zen, bertan estatu judua eraiki ahal izateko. Lan horiek koordinatzeko, 1897an Munduko Erakunde Sionista sortu zuen.
1897ko udan gainera, Suitzako Basilea hirian egindako eta mugimendu sionistaren hastapenean berebiziko garrantzia izan zuen Lehen Biltzar Sionistaren antolatzailea izan zen.
1902an "Lurralde zahar berria" ("Altneuland") eleberria kaleratu zuen; bertan etorkizuneko estatu judua deskribatzen da. Argi ikusten da sozialismo utopikoaren eragina.
1904an pneumoniak jota hil zen. Bere jarraitzaileek bere gorpua Israelera eraman zuten, eta egun Jerusalemgo Herzl mendian hilobiratua dago.

## Omenaldiak

Parisen bada Theodor Herzl plaza, Bertrand Delanoë auzapezak 2006ko uztailaren 5ean inauguratua, 3. barrutian, Turbigo eta Réaumur kaleen gurutzean (Arts et Métiers metroa).
Honela dio oroitarriak:

## Ikus, gainera

* Estatu Judua (1896)
* Sionismo
* Datuak: Q44003
* Multimedia: Theodor Herzl / Q44003
# Faisal Saudi Arabiakoa

Faisal bin Abdulaziz Al Saud (Riad, 1906ko apirilaren 14a - ibidem, 1975eko martxoaren 25a) Saudi Arabiako erregea izan zen.
Abdulaziz ibn Sauden hirugarren semea izan zen. Eragin handiko politikaria izan zen bere aitaren eta Saud anaiaren erregealdietan. Atzerri ministro izan zen 1930etik 1960ra, eta lehen ministro 1954tik hil zen arte. 1953an izendatu zuten printze oinordeko, Saud tronura sartu ondoren. Saudi Arabian esklabotza debekatzea lortu zuen.
1964an, familiaren babesarekin, Saud erregea konbentzitu zuen abdikatzeko. Modernizazio- eta erreforma-politika ezarri zuen. Bere politikaren inspirazioak panislamismoa, antikomunismoa eta propalestinismoa izan ziren. 1973ko petrolioaren krisia eragin zuen petrolioaren enbargoa zuzendu zuen. 1975eko martxoaren 25ean bere iloba Faisal bin Musaidek hil zuen. Bere oinordekoa, bere anaia Khalid izan zen.
* Datuak: Q217167
* Multimedia: Faisal bin Abdulaziz al Saud / Q217167
# Txerritegi

Txerritegi, txerritoki edo txerri-korta txerrientzako ukuilua da. Analogiaz, toki zikin eta kirastuak izendatzeko ere erabiltzen dugu.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q1651566
* Multimedia: Pig enclosures / Q1651566
# John Nance Garner

John Nance Garner III (Red River konderria, Texas, 1868ko azaroaren 22a - Uvalde, Texas, 1967ko azaroaren 7a) estatubatuar politikaria izan zen. Ameriketako Estatu Batuetako 32. presidenteordea izan zen 1933tik 1941era.
Texasen abokatu lanetan hasi zen eta 1893an Uvalde konderriko epaile aukeratu zuten. 1898tik 1903ra Texas estatuko Ordezkarien Ganberako kide izan zen. Garai hartatik Cactus Jack bezala ezagutua izan zen.
1903an Estatu Batuetako Ordezkarien Ganberako kide aukeratu zuten eta 1933ra arte egon zen bertan. 1931tik Bera eta Schuyler Corfax dira bi ganbera legegileen buru izan diren bi pertsona bakarrak Ganberako buru izan zen.
Franklin Delano Roosevelten presidenteordea izan zen 1933tik 1941era. Alderdi demokrataren hegoaldeko alde kontserbadoreko kidea, Roosevelten aurka agertu zen bere politiketako batzuetan.
* Datuak: Q298991
* Multimedia: John Garner / Q298991
# Aitor Agirre Egaña

Aitor Agirre Egaña (Zumaia, 2003ko apirilaren 5a) gipuzkoar txirrindularia da.
Erlojupeko probetan bereziki nabarmendu da, 2023an zein 2024an Gipuzkoako erlojupeko txapelketa irabazi du. 2024an Espainiako erlojupeko txapelketa eskuratu du 23 urtez azpiko mailan.

## Palmaresa

2022
* 3. Gervais Memorialan
2023
* Gervais Memoriala
2024
* Espainiako erlojupeko txirrindularitza txapelketa (23 urtez azpikoan)
* Gervais Memoriala
* Bidasoko Itzuliko etapa bat
* Zamorako Itzuliko etapa bat
* 2. Altsasuko Sarian
* 3. San Isidro Sari Nagusian
* 6. San Roman Sarian
* 6. Andra Mari Sari Nagusian
* 6. Eusebio Vélez Sarian

## Taldeak

* Viveros San Anton
* Laboral Kutxa - (2022-)

## Erreferentziak

* ↑ Aitor Agirre eta Maite Urteaga Gipuzkoako txapeldun
* ↑ Aitor Agirre Egaña txapeldun Espainiako erlojupeko txapelketetan

## Kanpo estekak

* Aitor Agirre Egaña - ProCyclingStats
* Aitor Agirre Egaña - FirstCycling.com
* Datuak: Q130314754
# Errementari kaleko murala

Errementari kaleko murala horma irudi bat da, Tolosako alde zaharrean aurkitzen den margo lana. Lan honen egilea Iñaki Moyua da, eta bertan, Tolosako erraldoi eta buruhandien konpartsari egiten zaio omenaldi.

## Egilea

Iñaki Moyua izan da mural honen egilea. Iñaki 1971an jaio zen Tolosan. Bera da inauterietako euskarri eta ikono nagusienetako bat; izan ere, bera izan da Tolosako Inauterietan Ostegun Gizeneko txerrimobilaren eta Tolosako buruhandi eta erraldoien egilea. Tolosarrentzat ezinezkoa da Inauterietan pentsatzea elementu garrantzitsuok gabe.

## Deskribapena

Hasieran esan den bezala, lan honen intentzioa Tolosako erraldoi eta buruhandien konpartsari omenaldia egitea da. Margo lan honetan, Peio Ziri-Ziri, Catalina de Tapia erraldoiak eta Ostiral-mehe (kokotxas) buruhandia ikusi ditzazkegu elkar. Bertan kolore argiak eta koloretsuak erabiltzen dira, Tolosako inauteriei erreferentzi moduan.

## Kokapena

Errementari kale bukaeran dago kokatuta, Plaza Berriko haurreskolako hormetako batean zehazki.

## Erreferentziak

* ↑ «Gigantes y cabezudos de Tolosa: los más queridos y los más temidos» turismoa.tolosa.eus 2019-09-18 (Noiz kontsultatua: 2024-01-11).
# Oise ibaiaren ertzak

Oise ibaiaren ertzak (frantsesez: 'Les Berges de l'Oise') 1877-1878 artean Alfred Sisley margolari frantsesak margotutako lana da. Washingtongo Arte Galeria Nazionalean erakusten da gaur egun.

## Gaia

Inpresionismoaren lana da eta bertan Oise ibaiaren ertzak erakusten dizkigu egileak. Oise Belgika eta Frantzia iparraldeko ibaia da, Senaren ibaiadarra. Sisleyk gertu bizi izan zen 1880 arte. Margolari desberdinek jaso zuten ibai hau haien margolanetan; horrela egin zuten Charles-François Daubignyk (Itsasontziak Oisen) eta Vincent van Goghek (Oise ibaiaren ertzean, Auversen).

## Iruditegia

* Vincent van Goghen Oise ibaiaren ertzean, Auversen margolana.

## Erreferentziak

* ↑ https://www.nga.gov/collection/art-object-page.46689.html
* ↑ https://web.archive.org/web/20120304222417/http://www.artehistoria.jcyl.es/genios/cuadros/6027.htm

## Kanpo estekak

* (Ingelesez):Margolana Arte Galeria Nazionalean.
* Datuak: Q3231001
* Multimedia: Les Berges de l'Oise / Q3231001
# Ivanka Trump

Ivanka Trump, jaiotza-izenaz Ivana Marie Trump (New York, New York, Ameriketako Estatu Batuak, 1981eko urriaren 30a) estatubatuar enpresaburu, socialité eta modeloa da. Ivana Trump txekiar modeloaren eta Donald Trump Ameriketako Estatu Batuetako 45. presidentearen alaba da.
* Datuak: Q239411
* Multimedia: Ivanka Trump / Q239411